અફસીનના માતા-પિતા જણાવે છે કે તેમણે અનેક સ્થાનિક ડોક્ટરોની મુલાકાત લીધી, પણ દરેકે આ દુર્લભ બીમારીની કોઈ સારવાર ન હોવાની વાત જણાવી. તેની માતા કહે છે કે, અફસીન પણ અન્ય બાળકોની જેમ નોર્મલ જન્મી હતી. જન્મના 8 મહિના પછી તેનું જીવન બદલાઈ ગયું. તે જ્યારે આઠ મહિનાની હતી ત્યારે રમતા રમતા પડી ગઈ અને તે વખતે તેની ગરદનમાં ઈજા થઈ હતી. તે સમયે પરિવારજનોએ ઈજા પર વધારે ધ્યાન ન આપ્યું અને સામાન્ય સારવાર કરાવી લીધી. પછી જેમ-જેમ તે મોટી થતી ગઈ, તેની તકલીફ વધતી ગઈ. તેમની પાસે મોટી હોસ્પિટલમાં સારવાર કરાવવા જેટલા પૈસા નથી.